Datajournalismi

Datajournalismi on journalistinen prosessi, jossa laajoja tietoaineistoja yhdistelemällä, suodattamalla, analysoimalla ja visualisoimalla tuotetaan uutisia ja artikkeleita. Lähdeaineistona voidaan käyttää verkossa saatavilla olevaa avointa dataa, julkisuuslakiin pohjautuvien tietopyyntöjen avulla saatua viranomaistietoa tai muulla tavoin hankittua dataa.

Datajournalismiin pätevät samat eettiset ohjeet, kuin muuhunkin journalismiin ja usein datajournalistisia menetelmiä käytetään yhdessä muiden journalististen menetelmien kanssa.

Journalismi